เชสต์นัต มาคอว์

เชสต์นัต มาคอว์ หรือ มาคอว์สีเกาลัด เป็นหนึ่งในสายพันธุ์ที่ใหญ่ที่สุดของมาคอว์ขนาดเล็ก มีขนาดประมาณ 45 ซม. (18นิ้ว) ซึ่งประมาณครึ่งหนึ่งคือความยาวของหาง
 
สามารถพบได้ทางตอนเหนือของทวีปอเมริกาใต้จากปานามาไปทางใต้ ในเขตภูมิภาคทางธรรมชาติแอมะซอน บราซิล และโบลิเวียกลาง ถิ่นอาศัยอยู่ในป่าเขตร้อนและป่าดิบแล้งริ่มฝั่งแม่น้ำ อายุเฉลี่ยอยู่ประมาณ 40–50 ปี

ลักษณะ
เชสต์นัต มาคอว์ หรือ มาคอว์สีเกาลัด ลำตัวส่วนใหญ่จะเป็นสีเขียวและจะมีสีแดงกับสีฟ้าบริเวณปีก หัวมีสีเกาลัดหรือสีน้ำตาลเหนือจะงอยปาก ส่วนปากเป็นสีดำ และมีใบหน้าดวงตาเป็นสีขาวที่มีเส้นขนสีดำขนาดเล็กขึ้นอยู่บริเวณรอบดวงตา ในป่าบุคลิกภาพมักจะชอบอยู่เป็นกลุ่ม มีขนาดประมาณ 45–50 เซนติเมตร (หรือ 17.5–19.5 นิ้ว) และมีน้ำหนัก 300–410 กรัม (11–14 ออนซ์)

พฤติกรรม
อาหารของเชสต์นัต มาคอว์ ในธรรมชาติ ประกอบด้วย เมล็ดพืชต่าง ๆ, ผลไม้หลากชนิด, ลูกปาล์ม ฯลฯ
 
เชสต์นัต มาคอว์ จัดเป็นนกแก้วที่มีเสียงร้องค่อนข้างดัง และมักเลือกที่จะทำรังตามโพรงไม้ใหญ่ ๆ โดยใช้วิธีแทะหรือขุดโพรงไม้จำพวกไม้เนื้ออ่อน หรืออาจเลือกใช้โพรงไม้เก่าต่าง ๆ จะวางไข่ครั้งละ 2–4 ฟอง ใช้เวลาฟักประมาณ 27–28 วัน ซึ่งประมาณ 80–90 วัน ขนจะขึ้นเต็มตัว และเริ่มหัดบิน

อ้างอิง

แหล่งข้อมูลอื่น

Severe macaw ใน PETCO Animal Care Sheets

Severe Macaw ที่ Animal-World
Chestnut-fronted Macaw photo gallery ที่ Visual Resources for Ornithology
Chestnut-fronted Macaw videos ใน the Internet Bird Collection
Stamps (ของ Bolivia, Ecuador, Guyana, Panama, Peru, Suriname) ด้วย (inaccurate)-RangeMap
Chestnut-fronted Macaw - Wild Perched Pair (medium res photo) และ Article - "Amazonia Lodge" ที่ Pinkmoose Birding
Chestnut-fronted Macaw (high res photo) ที่ Bird Watcher's Digest

Chestnut-fronted Macaw Ara severus – Species Factsheet ที่ BirdLife International 

มาคอว์
มาคอว์
มาคอว์
มาคอว์